

PROIECT DE LECȚIE


UNITATEA ȘCOLARĂ: Școala Gimnazială Vădeni, Județul Brăila
PROFESOR: Ghenov Georgiana
CLASA: a VIII- a
DISCIPLINA: Limba și literatura română
ARIA CURRICULARĂ: Limbă și comunicare
SUBIECTUL LECȚIEI: La cireșe, de Ion Creangă – trăsăturile textului narativ.
TIPUL LECȚIEI: fixarea și consolidare a cunoștințelor

COMPETENȚE GENERALE
1. Participarea la interacţiuni verbale în diverse situaţii de comunicare prin receptarea şi producerea textului oral
2. Receptarea textului scris de diverse tipuri
3.  Utilizarea corectă, adecvată şi eficientă a limbii în procesul comunicării orale și scrise

COMPETENȚE SPECIFICE:

1.1 Exprimarea unui punct de vedere propriu privind reprezentarea aceleiaşi teme în texte diferite ;
2.2. Compararea a cel puțin două texte sub aspectul temei, al ideilor şi al structurii;
4.1.Folosirea achizițiilor privind structuri morfosintactice complexe ale limbii române literare pentru înţelegere corectă şi exprimare nuanţată a intenţiilor comunicative;
4.2. Aplicarea achiziţiilor lingvistice pentru înţelegerea şi producerea unor texte diverse;


COMPETENȚE DERIVATE:

               C1- definirea  textului narativ;
C2 – precizarea  indicilor  spațio-temporali și a  tipului de narator;                      
C3 - descoperirea personajele și a mesajului  textului      suport;                            
C4-- indicarea  momentelor subiectului în structura textului;                                                       C5 – utilizarea  corectă a  elementelor de vocabular;                                

STRATEGIE DIDACTICĂ


a) Metode și procedee: conversaţia euristică, ciorchinele, explicaţia, învăţarea prin descoperire, analiza morfologică şi sintactică, exemplul, exerciţiul.
b) Resurse:
· materiale: manualul, fișe de lucru, flip-chart, markere, tabla, cretă;
· umane: colectivul de elevi, capacitățile de învățare ale elevilor, cunoștințele însușite anterior de către ei.
c) Forme de organizare: activitate frontală combinată cu cea individuală și cea de grup.
d) Mijloace de învățământ: fișe de lucru, fișe de evaluare, .
e) Bibliografie:
· Goia, Vistian, Didactica limbii şi literaturii române pentru gimnaziu şi liceu, Editura Dacia, Cluj-Napoca, 2002;
· Pamfil, Alina, Limba și literatura română în gimnaziu, Structuri didactice deschise,
Editura Paralela 45, Pitești, 2008;
· Sâmihăian, Florentina, Dobra, Sofia, Halaszi, Monica, Davidoiu-Roman, Anca, Limba și literatura română – Manual pentru clasa a VIII-a, Editura Art Educațional, București, 2019.


f) Site - ografie:

1. https://wordwall.net/resource/93208023 
2. https://wordwall.net/resource/93199534
3. https://learningapps.org/display?v=p94ngqy2n25
4. https://kahoot.it/challenge/0765028?challenge-id=6feba9bf-f20d-476a-a9c2-3577886a2a8f_1749066146144
5. https://www.didactic.ro/r/xxxlkp



SCENARIUL DIDACTIC


	Nr. crt.
	Etapele lecției
	
Tim p
	C.S
	Activitatea profesorului
	Activitatea elevilor
	Strategii didactice
	Evaluare

	1.
	Moment organizatoric
	1
min.
	
	Asigură condițiile desfășurării optime a activității: asigurarea liniștii, notarea absențelor și pregătirea materialului didactic.
	
Se pregătesc pentru oră.
	Activitate frontală Conversaţia Catalogul
Caietele elevilor
	

	2.
	Captarea atenţiei
	5
min.
	
	    Elevii vor urmări o prezentare PPT despre viața și opera marelui scriitor român Ion Creangă

 https://www.didactic.ro/r/xxxlkp
	Elevii urmăresc prezentarea și completează acrostihul afișat la tablă..
	Activitate frontală și individuală
Fișă de lucru Anexa 1
Conversaţia
	Aprecieri verbale

	3.
	Enunțarea temei
şi a
obiectivelor propuse
	3
min.
	
	Anunţă că se va realiza o lecție de consolidare și sistematizare a noțiunilor despre textul narativ
Printre competențele derivate  ale orei    se           numără:
1. Definirea textului narativ.
	Urmăresc cu atenție explicația profesorului și notează în caiete titlul lecției:
La cireșe – trăsăturile textului narativ.
	Activitate frontală


Conversaţia


Tabla
	




	
	
	
	
	2. Precizarea indicilor spațio-temporali și a tipului de narator.
3. Descoperirea	personajelor	și	a mesajului textului suport.
4. Indicarea momentelor subiectului în structura textului.
5. Utilizarea corectă a elementelor de vocabular.
6. Recunoașterea părților de vorbire/ de propoziție învățate.
	
	
Cretă
	

	4.
	Reactualizarea cunoștințelor învățate anterior
	10
min.
	






C1


C2


C3
	Se vor reactualiza cunoştinţele esenţiale despre textul narativ, folosind platforma Wordwall. 
· Ce este textul narativ?
· Care	este	structura	textului narativ?
· Ce are la bază structura textului narativ?
· Ce tipuri de naratori cunoașteți?
· Care	sunt	momentele subiectului?
· Cum poate fi narațiunea având în vedere tipurile de naratori?
· Ce sunt personajele? Cum se clasifică ele?
	Elevii vor primi o fişă (Anexa 2) care conţine un set de întrebări cu ajutorul cărora se va realiza o    schemă a teoriei.
	Activitate frontală

     Wordwall
Conversația Fișa de lucru


	Aprecieri verbale




	
	
	
	
	· Care sunt modurile de expunere dintr-un text narativ?
· Ce sunt indicii spațio-temporali?
	
	
	

	5.













	Conducerea procesului de recapitulare și sistematizare
	25
min.
	
C2 C4 C5
	Se va realiza pe baza unei fişe individuale (Anexa 3), dar și cu ajutorul  platformelor LearnnigApps și Wordwall. 





Activitățile se încheie cu o fișă de exerciții ce va fi rezolvată de fiecare grupă de elevi în parte.


	Elevii vor primi câte o fișă de lucru individuală (Anexa 3 – textul suport) spre citire. După lecturarea textului, elevii sunt provocați să joace două jocuri prin două platforme educaționale. 


Elevii  sunt împărțiți în grupe și rezolvă sarcina propusă. 
	Activitate frontală
Activitate individuală
Fișa de lucru Anexa 2
Conversaţia
Exercițiul
Activitate pe grupe
	Aprecieri verbale
din partea profesorului

	6.
	Evauare formativă
	10
min.
	
C2 C3
	Evaluarea se va realiza prin intermediul unui joc pe platforma Kahoot.

	Elevii sunt provocați să participe la un concurs, prin intermediul platformei Kahoot.
	Activitate individuală
Concurs
	Aprecieri verbale, generale și individuale
Nominalizare a celor mai activi elevi

	7.
	Tema pentru acasă
	1
min.
	
	Elevii vor avea de făcut ca temă pentru acasă un text narativ de 100-120 de cuvinte cu titlul Vară, bine ai venit! Compunerea va fi însoțită de un desen adecvat.
	Elevii ascultă explicațiile profesorului și notează tema pentru acasă.
	Activitate frontală Conversația Caietele elevilor
	



                                                                            

· Ce este textul narativ?
· Care este structura textului narativ?
· Ce are la bază structura textului narativ?
· Ce tipuri de naratori cunoașteți?
· Care sunt momentele subiectului?
· Cum poate fi narațiunea având în vedere tipurile de naratori?
· Ce sunt personajele? Cum se clasifică ele?
· Care sunt modurile de expunere dintr-un text narativ?
· Ce sunt indicii spațio-temporali?

                                 
ANEXA 3                                                         
                                                                                   
Citiți cu atenție textul următor și rezolvați cerințele     
La cireșe
                                                                                                      
„Odată, vara, pe-aproape de Moși, mă furișez din casă și mă duc, ziua miaza-mare, la moș Vasile, fratele tatei cel mai mare, să fur niște cireșe; căci numai la dânsul și încă la vro două locuri din sat era câteun cireș văratic, care se cocea-pălea de Duminica Mare. Și mă chitesc eu în mine, cum s-o dau, ca să nu mă prindă. Intru mai întâi în casa omului și mă fac a cere pe Ioan, să ne ducem la scăldat.
— Nu-i acasă Ion, zise mătușa Mărioara; s-a dus cu moșu-tău Vasile sub cetate, la o chiuă din Codreni, s-aducă niște sumani.
Căci trebuie să vă spun că la Humulești torc și fetele și băieții, și femeile și bărbații; și se fac multe giguri de sumani, și lăi, și de noaten, care se vând și pănură, și cusute; și acolo, pe loc, la negustori armeni, veniți înadins din alte târguri: Focșani, Bacău, Roman, Târgu-Frumos, și de pe aiurea, precum și pe la iarmaroace în toate părțile. Cu asta se hrănesc mai mult humuleștenii, răzeși fără pământuri, și cu negustoria din picioare: vite, cai, porci, oi, brânză, lână, oloi, sare și făină de păpușoi; sumane mari, genunchere și sărdace; ițari, bernevici, cămeșoaie, lăicere și scorțuri înflorite; ștergare din borangic alese, și alte lucruri, ce le duceau lunea în târg de vânzare, sau joia pe la mănăstirile de maici, cărora le vine cam peste mână târgul.
— Apoi dar, mai rămâi sănătoasă, mătușă Mărioara! vorba de dinioarea; și-mi pare rău că nu-i vărul Ion acasă, că tare-aș fi avut plăcere să ne scăldăm împreună... Dar în gândul meu: „Știi c-am nimerit-o? bine că nu-s acasă; și, de n-ar veni degrabă, și mai bine-ar fi!...“
Și, scurt și cuprinzător, sărut mâna mătușei, luându-mi ziua bună, ca un băiat de treabă, ies din casă cu chip că mă duc la scăldat, mă șupuresc pe unde pot și, când colo, mă trezesc în cireșul femeii și încep a cărăbăni la cireșe în sân, crude, coapte, cum se găseau. Și cum eram îngrijit și mă sileam să fac ce-oi face mai degrabă, iaca mătușa Mărioara, c-o jordie în mână, la tulpina cireșului.
— Dar bine, ghiavole, aici ți-i scăldatul? zise ea, cu ochii holbați la mine; coboară-te jos, tâlharule, că te-oi învăța eu!
Dar cum să te cobori, căci jos era prăpădenie! Dacă vede ea și vede că nu mă dau, zvârr! de vro două-trei ori cu bulgări în mine, dar nu mă chitește. Apoi începe a se aburca pe cireș în sus, zicând: „Stai, măi porcane, că te căptușește ea, Mărioara, acuș!“ Atunci eu mă dau iute pe-o creangă, mai spre poale, și odată fac zup! în niște cânepă, care se întindea de la cireș înainte și era crudă și până la brâu de naltă. Și nebuna de mătușa Mărioara, după mine, și eu fuga iepurește prin cânepă, și ea pe urma mea, până la gardul din fundul grădinii, pe care neavând vreme să-l sar, o cotigeam înapoi, iar prin cânepă, fugind tot iepurește, și ea după mine până-n dreptul ocolului pe unde-mi era iar greu de sărit; pe de lături iar gard, și hârsita de mătușă nu mă slăbea din fugă nici în ruptul capului! Cât pe ce să pună mâna pe mine! Și eu fuga, și ea fuga, și eu fuga, și ea fuga, până ce dăm cânepa toată palancă la pământ; căci, să nu spun minciuni, erau vro zece-douăsprezece prăjini de cânepă, frumoasă și deasă cum îi peria, de care nu s-a ales nimica. Și după ce facem noi trebușoara asta, mătușa, nu știu cum, se încâlcește prin cânepă, ori se împiedică de ceva, și cade jos. Eu, atunci, iute mă răsucesc într-un picior, fac vro două sărituri mai potrivite, mă azvârl peste gard, de parcă nici nu l-am atins, și-mi pierd urma, ducându-mă acasă și fiind foarte cuminte în ziua aceea....
Dar mai în deseară, iaca și moș Vasile, cu vornicul și paznicul, strigă pe tata la poartă, îi spun pricina și-l cheamă să fie de față când s-a ispăși cânepa și cireșele... căci, drept vorbind, și moș Vasile era un cărpănos ș-un pui de zgârie-brânză, ca și mătușa Mărioara. Vorba ceea: „A tunat și i-a adunat“. Însă degeaba mai clămpănesc eu din gură: cine ce are cu munca omului? Stricăciunea se făcuse, și vinovatul trebuia să plătească. Vorba ceea: „Nu plătește bogatul, ci vinovatul“.

